ባንኩ በተጠናቀቀው የበጀት ዓመት 1 ነጥብ 4 ቢሊየን ብር የሚያወጣ ቦንድ ሽያጭ አከናወነ
– በተጠናቀቀው የበጀት ዓመት ለታላቁ የህዳሴ ግድብ ግንባታ 1 ነጥብ 4 ቢሊየን ብር የሚያወጣ ቦንድ ሽያጭ ማከናወኑን የልማት ባንክ አስታወቀ፡፡የባንኩ ፕሬዚዳንት አቶ ኢሳያስ ባህረ ለዋልታ ኢንፎርሜሽን ማዕከል እንደገለፁት፤ ለሀገሪቷ ኢኮኖሚያዊ ልማት ታላቅ አስተዋፅኦ ለሚኖረው የህዳሴው ግድብ ግንባታ በተጠናቀቀው የበጀት ዓመት 1 ነጥብ 4 ቢሊየን ብር የሚያወጣ ቦንድ ሽያጭ አከናውኗል፡፡በተያዘው የበጀት ዓመት ማለትም በ2006 በመላው ሀገሪቱ የሚገኙ አርሶ አደሮችና አርብቶ አደሮች በቦንድ ግዢው ላይ እንዲሳተፉ ለማድረግ ዝግጅት እየተደረገ መሆኑንም አቶ ኢሳያስ ተናግረዋል፡፡ለህዳሴው ግድብ ግንባታ የሚደረገው የቦንድ ግዢ በአንድ በኩል የህብረተሰቡን የቁጠባ ባህል የሚያዳብር ከመሆኑም በተጨማሪ በሀገሪቱ እየተካሄደ ያለውን  ልማት እንዲደግፉ ያስችላቸዋል በማለት ገልፀዋል፡፡እንደ አቶ ኢሳያስ ገለፃ ለግድቡ ማስፈፀሚያ እስካሁን የተለያየ መጠን ያላቸው 10 ቢሊየን የሚያወጣ ቦንድ አሳጥሞ ማሰራጨቱን ዋልታ ኢንፎርሜሽን ማዕከል ዘግቧል፡፡